ആ തീരുമാനം പാളിപ്പോയി ധവാന്റെ ക്യാപ്റ്റന്സിയെ വിമര്ശിച്ച് മുന് സൂപ്പര്താരം ശ്രീലങ്കയ്ക്കെതിരായ ടി20 പരമ്ബരയില് ഇന്ത്യ പരാജയപ്പെട്ടതിന്റെ പ്രധാന കാരണമായി പറയുന്നത് പല പ്രധാനതാരങ്ങളും കളിക്കാതിരുന്നതാണ്. ക്രുണാള് പാണ്ഡ്യക്ക് കോവിഡ് ബാധിച്ചതോടെയാണ്, താരവുമായി ബന്ധപ്പെട്ടിരുന്ന മറ്റ് കളിക്കാരും ഐസോലേഷനിലായത്. ഇതോടെ ആദ്യ ടി20 മത്സരം ജയിച്ച ഇന്ത്യ പിന്നീടുള്ള രണ്ട് കളികളും തോറ്റ് പരമ്ബര കൈവിടുകയായിരുന്നു. യുവതാരങ്ങളെ കൂടുതലായി കളിപ്പിക്കാന് നിര്ബന്ധിതരായ ഇന്ത്യ, അവസാന മത്സരത്തില് ദയനീയമായി തോല്ക്കുകയായിരുന്നു. ടോസ് നേടി ആദ്യം ബാറ്റ് ചെയ്ത ഇന്ത്യ വെറും 81 റണ്സിന് ഓള്ഔട്ടാകുകയായിരുന്നു. എന്നാല് ഈ മത്സരത്തില് ആദ്യം ബാറ്റ് ചെയ്യാനുള്ള ഇന്ത്യന് ക്യാപ്റ്റന് ശിഖര് ധവാന്റെ തീരുമാനമാണ് തോല്വിക്ക് കാരണമായതെന്ന് വിമര്ശനമുന്നയിച്ചിരിക്കുകയാണ് പാകിസ്ഥാന് മുന് സ്പിന്നര് ഡാനിഷ് കനേറിയ. ആറാം നമ്ബറില് ബാറ്റ് ചെയ്യാന് ഭുവനേശ്വര് കുമാറുള്ളപ്പോള് ഇന്ത്യയെന്തുകൊണ്ട് ടോസ് നേടിയിട്ടും ആദ്യം ബൗളിങ് തിരഞ്ഞെടുത്തില്ല, പ്രേമദാസയിലെ വിക്കറ്റ് സ്പിന്നര്മാരെ തുണയക്കുന്നതായിരുന്നു, ഒരുപക്ഷെ ആദ്യം ഇന്ത്യ ബൗള് ചെയ്തിരുന്നെങ്കില് എതിരാളികളെ നൂറ് റണ്സിന് താഴെ ഒതുക്കാമായിരുന്നു, മികച്ച ബൗളിങ് ലൈനപ്പുള്ളപ്പോള് ആദ്യം ബൗള് ചെയ്യുന്നത് ഗുണം ചെയ്യേണ്ടതായിരുന്നു, ഇത് ധവാന്റെ മോശം ക്യാപ്റ്റന്സിക്ക് തെളിവാണ്, കനേറിയ തന്റെ യൂടൂബ് ചാനലില് പറഞ്ഞു.